Alfa Romeo Giulia (2016)

Se Alfa Romeo Giulia (1963) for en tidligere modell med samme navn
Alfa Romeo Giulia (2016–) er en firedørs sedan familiebil fra italienske Alfa Romeo. Den erstatter Alfa Romeo 159 sedan som gikk ut i 2011.Knut Moberg, Alfa Romeo Giulia erstatter 159   i bilnorge.no den 27. september 2015.

Den er fabrikkens første bakhjulsdrevne siden Alfa Romeo 75 forsvant i 1992. Utseende er tegnet av Alfas eget Centro Stile under Marco Tencone og den bygges i Cassino ved Roma. Den kom først som toppmodellen Quadrifoglio med en ny 2.9-liters V6 med doble turboer og litt over 500 hk. Ellers tilbys 2-liters bensin (200 eller 280 hk), 2.2-liters turbodiesel (150, 180 eller 210 hk) og en 8-trinns automatgir fra tyske ZF Friedrichshafen AG.Embret Sæter, Alfas nye under 400.000 i Dagens Næringsliv den 20. juni 2016.

Veloce (2017–) er en firehjulsdrevet utgave (Q4).Tøffingen blir enda tøffere i TV2 den 17. november 2016. 

I 2017 kom Alfa Romeo Stelvio, en SUV som er mye lik Giulia, men høyere. Både Stelvio og Giulia fikk i 2018 utgaven NRING,  en Quadrifoglio for å minnes raserbanen Nürburgring. Den bygges i 108 eksemplarer i anledning fabrikkens 108 år og leveres med røde kjørehansker og mansjettknapper.Terje Ringen, Alfa med to spesialer i bilnorge.no den 14. juni 2018.  Likens kom i 2019 den hvite og røde Racing med eksospotter laget av titan fra Slovenia og dermed 28 kg lettere.Giulia and Stelvio Quadrifoglio "Alfa Romeo Racing" fra alfaromeo.com, sist lest den 5. juli 2019.  

Fra 2021 tilbys GTA med 30 ekstra hestekrefter og skjermbreddere, mens GTAm mangler baksete.Jon Winding-Sørensen, Liten A i ny GTA i bilnorge.no den 2. mars 2020. Disse lages i 500 eksemplarer og kommer med rød hjelm og uknuselig polykarbonat.

I 2023 kom noen mindre forandringer i utseende, blant annet i frontlyktene som fikk tredelt LED.  Varianten Super Sport fra 2024 ble laget i kun 275 eksemplarer, til minne om da fabrikken vant sitt første Mille Miglia i 1928. Det var en Quadrifoglio'' med svarte detaljer.New Quadrifoglio Super Sport: the special limited series, a tribute to the first victory in the Mille Miglia, pressemelding datert 15. mai 2024.
Bilder

 Referanser 

Giulia 2016
Kategori:Bilmodeller introdusert i 2016